৫৭বছর বয়সে প্রয়াত অভিনেতা অভিষেক চট্টোপাধ্যায়

টলিপাড়ায় ফের নক্ষত্র পতন।৫৭ বছর বয়সে হৃদরোগে আক্রান্ত হয়ে প্রয়াত অভিনেতা অভিষেক চট্টোপাধ্যায়। জানা যাচ্ছে,বুধবার একটি চ্যানেলের অনুষ্ঠানে গিয়েছিলেন অভিনেতা। অনুষ্ঠান চলাকালীন অসুস্থ হয়ে পড়েন,এবং বাড়ি ফিরে যান।রাতে অবস্থা আরও জটিল হয়,বাড়িতেই অভিষেকের চিকিৎসার বন্দোবস্থ করা হয়।স্যালাইনও দেওয়া হয়।কিন্তু তাঁর শারীরিক অবস্থার ক্রমশই অবনতি হয়।রাত ১টা নাগাদ অভিনেতা শেষ নিঃশ্বাস ত্যাগ করেন।৯০এর দশকে অসংখ্য ছবিতে অভিনয় করেছিলেন তিনি অভিষেক চট্টোপাধ্যায়।নায়কের পাশাপাশি পার্শ্বচরিত্রেও নজর কেড়েছিলেন তিনি।ইদানিং বেশ কিছু বছর বড়পর্দা থেকে সরে গিয়েছিলেন অভিষেক।তবে ছোটপর্দায় কাজ করছিলেন চুটিয়ে।অভিষেক চট্টোপাধ্যায়ের প্রয়াণে টলিপাড়ায় শোকের হাওয়া।