প্রয়াত বাস্তবের গলি বয়

২৪বছর বয়সে প্রয়াত ‘গলি বয়’ খ্যাত ব়্যাপ সিঙ্গার ধর্মেশ পার্মার।সোমবারই তিনি শেষ নিশ্বাস ত্যাগ করেন।রণভীর সিং,আলিয়া ভাট অভিনীত ‘গলি বয়’ ছবিতে শোনা গিয়েছিল ধর্মেশের ব়্যাপ সং।ব়্যাপ সিঙ্গার হিসেবে দারুণ জনপ্রিয় ছিলেন তিনি।বিশেষত ‘গলি বয়’-এর সাফল্যের পর থেকে দারুণ চর্চায় ছিলেন শিল্পী।স্টেজে এম সি তোড় ফোড় নামেই বিখ্যাত ছিলেন ধর্মেশ।হৃদযন্ত্র বিকল হওয়ার কারণেই ব়্যাপারের মৃত্যু হয়েছে প্রাথমিক তদন্তের পর শিল্পীর মৃত্যুর কারণ হিসেবে এমনটাই মনে করা হচ্ছে।তবে শ্বাসরোধের কারণে হৃদযন্ত্র বিকল হয়েছে কিনা সেই নিয়েও জোর চর্চা চলছে।এছাড়াও অন্য এক সূত্রের দাবি,অতিরিক্ত মাদক সেবনের কারণেও ব়্যাপার ধর্মেশের মৃত্যু হতে পারে।ইতিমধ্যেই তাঁর মৃত্যু নিয়ে তদন্ত শুরু করেছে পুলিশ।তবে ব়্যাপ শিল্পীর পরিবার জানিয়েছে,যে কারণেই ধর্মেশের মৃত্যু হয়ে থাকুক তা প্রকাশ্যে আনতে তাঁরা রাজি নন।এম সি তোড় ফোড় ওরফে ধর্মেশ পার্মারের প্রয়াণে শোকস্তব্ধ ‘গলি বয়’ ছবির দুই মুখ্য অভিনেতা রণবীর সিং ও সিদ্ধান্ত চতুর্বেদী।সোশ্যাল সাইটে দুজনেই শেষ শ্রদ্ধা জানিয়েছেন।ট্রিবিউট জানিয়েছেন ‘গলি বয়’ ছবির পরিচালক জোয়া আখতারও।

View this post on Instagram

A post shared by Zoya Akhtar (@zoieakhtar)