৫৮ বছর বয়সে প্রয়াত ‘থ্রি ইডিয়টস’ অভিনেতা অখিল মিশ্রা

মুম্বই : ৫৮বছর বয়সে প্রয়াত বলিউড অভিনেতা অখিল মিশ্রা(Akhil Mishra)।জানা যাচ্ছে,মুম্বইতে বাড়ির ব্যালকনি থেকে পড়ে যান তিনি।অভিনেতাকে হাসপাতালে নিয়ে যাওয়া হলে মৃত বলে ঘোষণা করেন চিকিৎসকরা।আমির খান(Aamir Khan) অভিনীত থ্রি ইডিয়টস(3 Idiots) ছবিতে লাইব্রেরিয়ান দুবের(Librarian Dubey) ভূমিকায় অভিনয় করে দারুণ জনপ্রিয় হয়েছিলেন অখিল মিশ্রা।পাশাপাশি হাজারো খোয়াইসে অ্যাইসি(Hazaroon Khwaisen Aisi),গান্ধী মাই ফাদার(Gandhi, My Father),শাহরুখ খানের(Shahr Rukh Khan) ডন(Don) সহ আরও বেশ কিছু ছবিতে ছোট চরিত্রে নজর কেড়েছেন অভিনেতা।টেলিভিশনের জগতেও পরিচিত মুখ ছিলেন তিনি।বেশ কিছু ধারাবাহিকেও অভিনয় করেছেন অখিল মিশ্রা।যাঁর মধ্যে অন্যতম ভাঁওয়ার,ইউ হ্যায় হাম,প্রধানমন্ত্রী,অ্যাডভেঞ্চার অফ হাতিম,উত্তরণ উড়ান অন্যতম।

বিশেষ সূত্রে জানা যাচ্ছে,অভিনেতা অখিল মিশ্রা(Akhil Mishra) মুম্বইতে যে বহুতলে থাকতেন তারই ব্যালকনি থেকে হঠাৎই পড়ে যান তিনি।তাঁকে হাসপাতালে নিয়ে যাওয়া হলে অভিনেতাকে মৃত বলে ঘোষণা করেন চিকিৎসকরা।অখিল মিশ্রার স্ত্রী সুজান(Suzzane Benart) হায়দরাবাদে শ্যুটিংয়ে ব্যস্ত ছিলেন।স্বামীর মৃত্যু সংবাদ শুনে শ্যুটিং বন্ধ রেখে মুম্বই ফিরে আসেন তিনি।৫৮ বছর বয়সেই শেষ নিঃশ্বাস ফেলেন ছোট এবং বড়পর্দার এই পার্শ্ব অভিনেতা।থ্রি ইডিয়টস(3 Idiots) ছবিতে লাইব্রেরিয়ান দুবের ভূমিকায় অখিল মিশ্রার অভিনয় মানুষের মনে থেকে যাবে।অভিনয় করেছেন শাহরুখ খানের ডন ছবিতেও।

পাশাপাশি হাজারও খোয়াইশে অ্যাইসি,ভোপাল-এ পেয়ার ফর রেইন,গান্ধী মাই ফাদার সহ আও বহু সিনেমার পাশাপাশি অসংখ্য ধারাবাহিকেও নিজের অভিনয় কৃতিত্বের নিদর্শন রেখে গিয়েছেন অখিল মিশ্রা।১৯৮৩সালে অভিনেত্রী মঞ্জু মিশ্রার সঙ্গে বিবাহ বন্ধনে আবদ্ধ হয়েছিলেন তিনি।কিন্তু ১৯৯৭সালে মঞ্জুর মৃত্যুর পর ২০০৯সালে জার্মান অভিনেত্রী সুজান বেনার্টকে বিয়ে করেন অখিল।সুজান বেনার্ট হিন্দি সহ বহু আঞ্চলিক ভাষার ছবিতে অভিনয় করেছেন।এমনকি শিবপ্রসাদ-নন্দিতার রামধনু ছবিতেও একটি ছোট্ট চরিত্রে অভিনয় করেছিলেন সুজান।